REGOLAMENT TAL-KUMMISSJONI (KE) Nru 1546/2007
ta’ l-20 ta’ Diċembru 2007
li jemenda r-Regolament tal-Kummissjoni (KE) Nru 1898/2005 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 1255/1999 fir-rigward ta’ miżuri għall-bejgħ ta’ krema, butir u butir konċentrat fis-suq Komunitarju
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewopea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq tal-ħalib u tal-prodotti tal-ħalib (1), u b'mod partikolari l-Artikoli 10 u 15 tiegħu,
Billi:
(1)
Ir-Regolament tal-Kunsill (KE) Nru 1152/2007 li jemenda d-dispożizzjonijiet tar-Regolament Nru (KE) 1255/1999 dwar il-ħżin privat ta’ butir u krema, notevolment billi titneħħa r-referenza għall-istandards ta’ kwalità nazzjonali bħala kriterju ta’ eliġibblità għall-għajnuna għall-ħżin privat ta’ butir.
(2)
Minħabba dawn l-arranġamenti huwa xieraq li l-kriterji ta’ eliġibbiltà jiġu alinjati ma’ l-iskemi ta’ għajnuna għall-bejgħ ta’ krema, butir u butir konċentrat stabbiliti bir-Regolament tal-Kummissjoni Nru 1898/2005 (2). B'mod partikolari għandhom jitneħħew ir-referenzi għall-istandard ta’ kwalità nazzjonali u jiġu sostitwiti kulfejn meħtieġ bil-kriterji ta’ eliġibbiltà tar-Regolament (KE) Nru 1255/1999. Id-dispożizzjonijiet rilevanti dwar kontrolli għandhom jiġu adattati skond dan.
(3)
Ir-Regolament (KE) Nru 1898/2005 ghandu jigi emendat skond dan.
(4)
Il-miżuri pprovduti f'dan ir-Regolament huma skond l-opinjoni ta’ l-Kumitat ta’ Ġestjoni tal-Ħalib u l-Prodotti tal-Ħalib,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1898/2005 qiegħed jiġi emendat kif ġej:
(1)
Fl-Artikolu 5(1), il-punt (a) jitbiddel b'dan li ġej:
“(a)
il-butir magħmul direttament u esklussivament mill-krema ppasturizzata li jkun jilħaq ir-rekwiżiti stabbiliti fl-Artikolu 6(3) tar-Regolament (KE) Nru 1255/1999”;
(2)
Fl-Artikolu 45, il-paragrafu 2 għandu jitbiddel b'dan li ġej:
“2. Meta jkunu ġew miżjuda t-traċċjaturi fil-butir jew fil-krema, jew jekk il-butir jew il-krema jkunu ġew inkorporati fil-prodotti finali jew, meta japplika fil-prodotti intermedji, fi Stat Membru ieħor għajr il-pajjiż tal-fabbrikazzjoni, dan il-butir jew din il-krema għandhom ikunu akkumpanjati b'ċertifikat maħruġ mill-awtorità kompetenti ta’ l-Istat Membru li jiddikjara li:
(a)
għal butir, prodott fit-territorju tiegħu f'impriża approvata li tkun soġġetta għal kontrolli li jivverifikaw li l-butir magħmul direttament u esklussivament mill-krema jew mill-ħalib skond it-tifsira ta’ l-Artikolu 6(6) tar-Regolament (KE) Nru 1255/1999;
(b)
għal krema, prodotta fit-territorju tiegħu f'impriża approvata li tkun soġġetta għal kontrolli li jivverifikaw li l-krema magħmula direttament u esklussivament mill-ħalib tal-baqra prodott fil-Komunità skond it-tifsira ta’ l-Artikolu 6(6) tar-Regolament (KE) Nru 1255/1999.
3. Meta l-Istat Membru ta’ produzzjoni jkun twettaq kontrolli dwar in-natura u l-kompożizzjoni tal-butir imsemmi fl-Artikolu 5(1) ta’ dan ir-Regolament, iċ-ċertifikat imsemmi fil-paragrafu 2 ta’ dan l-Artikolu għandu jkun fih ir-riżultati ta’ dawk il-kontrolli u konferma li l-prodott konċernat huwa butir skond it-tifsira ta’ l-ewwel subparagrafu ta’ l-Artikolu 6(3) tar-Regolament (KE) Nru 1255/1999. F'dak il-każ, l-ippakkeġġjar għandu jkun issiġillat permezz ta’ tikketta nnumerata maħruġa mill-aġenzija kompetenti ta’ l-Istat Membru ta’ produzzjoni. Dan in-numru għandu jitniżżel fuq iċ-ċertifikat.”
(3)
Fl-Artikolu 72(b), il-punt (i) jitbiddel b'dan li ġej:
“(i)
il-kundizzjonijiet stabbiliti fl-Artikolu 6(3) tar-Regolament (KE) Nru 1255/1999”
(4)
Fl-Artikolu 74, il-paragrafu 2 jitbiddel b'dan li ġej:
“2. Fil-każ tal-butir imsemmi fit-tieni inċiż ta’ l-ewwel subparagrafu ta’ l-Artikolu 6(3) tar-Regolament (KE) Nru 1255/1999, l-ammont ta’ l-għajnuna stabbilit fil-paragrafu 1 ta’ dan l-Artikolu għandu jiġi mmultiplikat b'0.9756.”
(5)
Fl-Artikolu 81, il-paragrafu 1 jitbiddel b'dan li ġej:
“1. Il-butir għandu jintbagħat lill-benefiċjarju f’pakketti b’ittri ċari u li ma jitħassrux fuqhom il-marka ta’ identifikazzjoni skond l-Artikolu 72(b) u wieħed jew iktar annotazzjonijiet elenkati fl-Anness XVI(1).”
(6)
L-Artikolu 82 jitbiddel b'dan li ġej:
“Artikolu 82
1 L-Istati Membri għandhom jadottaw il-miżuri ta’ spezzjoni kollha neċessarji biex jiġi żgurat li dan il-Kapitolu ġie ssodisfat. B'mod partikolari kontrolli dwar id-dokumenti kummerċjali u r-rekords ta’ l-istokk tal-fornitur għandhom isiru skond ir-Regolament tal-Kunsill (KEE) Nru 4045/89. (*)
Barra minn hekk, l-eliġibbiltà tal-butir għandha tiġi vverifikata billi jsiru analiżi ta’ kampjuni fiżiċi aleatorji sabiex tiġi żgurata l-konformità ma’ l-Artikolu 72(b)(i) ta’ dan ir-Regolament u biex jivverifikaw li ma fihx xaħam mhux tal-ħalib.
Il-kontrolli għandhom ikunu soġġetti għal rapport ta’ spezzjoni li jispeċifika d-data tal-kontroll, it-tul ta’ żmien tiegħu u l-operazzjonijiet li twettqu.
2 Meta l-butir jiġi prodott fi Stat Membru minbarra l-Istat Membru fejn ikun inxtara minn benefiċjarju, il-ħlas ta’ l-għajnuna għandu jkun soġġett għal preżentazzjoni ta’ ċertifikat mogħti mill-aġenzija kompetenti ta l-Istat Membru tal-produzzjoni.
Dan iċ-ċertifikat għandu jikkonferma li l-butir konċernat ġie prodott f'impriża approvata li tkun soġġetta għal kontrolli li jivverifikaw li l-butir ġie magħmul mill-krema jew mill-ħalib skond it-tifsira ta’ l-Artikolu 6(6) tar-Regolament (KE) Nru 1255/1999.
Meta l-Istat Membru ta’ produzzjoni jkun wettaq kontrolli dwar in-natura u l-kompożizzjoni tal-butir imsemmi fl-Artikolu 72(1) ta’ dan ir-Regolament, iċ-ċertifikat imsemmi fl-ewwel subparagrafu 2 ta’ dan il paragrafu għandu jkun fih ukoll ir-riżultati ta’ dawk il-kontrolli u konferma li l-prodott konċernat huwa butir skond it-tifsira ta’ l-ewwel subparagrafu ta’ l-Artikolu 6(3) tar-Regolament (KE) Nru 1255/1999. F'dak il-każ, l-ippakkeġġjar għandu jkun issiġillat permezz ta’ tikketta nnumerata maħruġa mill-aġenzija kompetenti ta’ l-Istat Membru ta’ produzzjoni. Dan in-numru għandu jitniżżel fuq iċ-ċertifikat.
(*) ĠU L 388, 30.12.1989, p. 18.”" 						
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu japplika mill-1 ta’ Jannar 2008.
L-Artikolu 1(3) sa (6) għandu japplika għall-konsenji kollha ta’ butir li jsiru abbażi tal-kupun, kif imsemmi fl-Artikolu 75(1) tar-Regolament (KE) Nru 1898/2005, li jkun validu għax-xahar ta’ Jannar 2008 u wara.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 20 ta’ Diċembru 2007.